Slik forklarer Ingebrigtsen «Kåre-effekten»
– Det skal dugge bra på brillene dine hvis du ikke ser at vi ble bedre etter at Kåre tok over. Det vet alle. Det er bare å ta av seg hatten for det han har gjort, sier Rosenborgs Ole Selnæs til VG. Han er en av mange spillere som virkelig har funnet sin plass på banen etter at Kåre Ingebrigtsen tok over for Per Joar Hansen som hovedtrener i Rosenborg i fjor sommer. På 23 Tippeligakamper med «Brutter'n» som leder har Rosenborg kapret hele 52 poeng. Det gir et snitt på 2,2 poeng per kamp. Rosenborg målsnitt i denne perioden er på solide 2,5 mål. Til sammenligning har fjorårets serievinner, og årets gullfavoritt, Molde tatt 46 poeng i samme periode (se faktaboks).Rosenborg 23 17-1-5 58-21 52p Molde 23 14-4-5 48-24 46p Odd 23 13-5-5 46-28 43p Stabæk 23 11-7-5 39-27 40p Aalesund 23 11-5-7 36-38 38p Lillestrøm 23 10-6-7 38-30 35p Vålerenga 23 9-5-9 49-48 32p Sarpsborg 08 23 8-8-7 33-32 32p Strømsgodset 23 9-5-9 39-40 32p Haugesund 23 9-4-10 28-40 30p Viking 23 8-5-10 34-37 29p Start 23 6-5-12 35-49 23p Bodø/Glimt 23 6-4-13 35-54 22p Kåre Ingebrigtsen tok over Rosenborg 21. juli 2014. Han ledet RBK i fjorten kamper i fjor (10-0-4). LSK er trukket ett poeng.Selve definisjonen på den fotballen Ingebrigtsen ønsker å spille, fikk et fullsatt Lerkendal stadion oppleve de siste 60 minuttene av gårsdagens 16. mai-oppgjør mot Sandefjord. 10 minutter før pause serverte Ole Selnæs en gjennombruddspasning som fikk de drøyt 21000 tilskuerne på Lerkendal til å måpe. Tobias Mikkelsen mente pasningen holdt nivået til Barcelonas stjernespillere Xavi og Iniesta, og satte enkelt inn 2 – 1. Etter pause kjørte Rosenborg fullstendig over Sandefjord. Mikkelsen fikk sitt andre for dagen, Fredrik Midtsjø prikket inn et lekkert 4-1-mål før ringreven Mikael Dorsin avsluttet ydmykelsen av Sandefjord med 5 – 1. Det burde blitt flere scoringer.– Selv om jeg har lyst å si at effekten er «Ingebrigtsen», så er den ikke det, sier Rosenborg-treneren til VG, nesten like sprudlende i pressesonen som hans egne spillere på banen. Humøret i klubben er på topp igjen etter det sviende tapet mot Mjøndalen i forrige serierunde. – Vi er et team. Jeg og Erik (Hoftun) med flere. Vi ønsker å være offensiv, vi ønsker å underholde. Det er spillerne som er effekten i det. Du ser jo at de lyser av energi, vilje og glede. De synes det er fantastisk artig å springe ut på Lerkendal og lage underholdning, fortsetter han.De hadde ikke trodd det før sesongen, men neste serierunde mot Stabæk blir et skikkelig toppoppgjør. – Det er utrolig imponerende det de har fått til. Det må jeg si. Det virker som om Bob Bradley får mye ut av ressursene han har til rådighet. De har imponert stort i år. Så får vi gjøre alt vi kan for å ta med oss tre poeng. Det blir tøft, mener Selnæs. For Sandefjord og trener Lars Bohinen er situasjonen en helt annen. Gårsdagens tap var klubbens femte på rad i Tippeligaen. – Jeg sitter igjen med en følelse av at vi hadde en sjanse et stykke på veien. Vi er inne i kampen helt til 3 – 1. Etter det går vi i oppløsning. Det er bare vondt. Du får juling. Vi må komme oss ut av denne bokseringen, sier Bohinen til VG.
58 mål og 17 seirer på 23 kamper. Pluss 37 i målforskjell. Rosenborg sprudler med Kåre Ingebrigtsen (49) på trenerbenken.